
Tisztelt Kollégák!

Kedves Kutató Diákok!

A Kutató Diákok Országos Szövetsége, amelynek kezdeményezője dr. Csermely Péter professzor, 2012. december 7-9. között rendezi meg a Temesváron, a Bartók Béla Elméleti Líceumban a Tudományos Diákkörök XI. Erdélyi Konferenciáját (TUDEK, 2012).

Ez a rendezvény a magyar nyelven tanuló, tudományos kutatással foglalkozó középiskolás diákok dolgozatainak bemutatásán alapul. Bármely tudományterületen végzett kutatással lehet jelentkezni, egy területen egy diák vagy szerzőpáros csak egy dolgozatot mutathat be. Egy dolgozatnak maximum két szerzője lehet. A dolgozat megközelítési módjában és megírásában legyen eredeti (tartalmazzon egyéni megfigyeléseket, esetenként kísérleteket, felméréseket, stb. illetve ezek értelmezését). 
Az erdélyi konferencia hagyományaihoz híven a diákoktól igényeljük egy maximálisan hat oldalas (+mellékletek) dolgozat beküldését. A kutatási anyagot 10 percben lehet előadni, amelyet 5 perces vita követ. A zsűri szekciónként egyetemi tanárokból és szakemberekből áll. 
A konferencia az Oktatási Minisztérium által elismert verseny.
A következő tudományterületeken várják a diákok jelentkezését:
· irodalom, irodalomelmélet, nyelvészet;

· történelem, művészet és vallástörténet;

· néprajz, társadalomtudományok;

· biológia (állattan, növénytan, embertan);

· földrajz, környezetvédelem;

· matematika, fizika, kémia.

Az erdélyi konferencia nyertesei indulhatnak a Tudományos Diákkörök Országos Konferenciáján (TUDOK – 2013, Tatabánya), ahol együtt versenyeznek a magyarországi, kárpátaljai és délvidéki konferenciákon továbbjutott diákokkal.

A konferenciára kizárólag a http://www.kutdiak.hu/oldalon lehet regisztrálni a jelentkezési lap kitöltésével. A jelentkezés 2012. október 5-től indul, a határidő október 15., éjfél. Kérjük, tartsák be a határidőt, mivel a regisztrációs felszín automatikusan lezár a határidő elteltével. A konferenciával, illetve a tudományos munka elkészítésével kapcsolatos információk megtalálhatók a http://www.kutdiak.hu/ oldalon. A dolgozat beküldésének határidejéről egy későbbi időpontban fogjuk tájékoztatni Önöket.

Az erdélyi regionális konferencia szervezőinek elérhetősége:
Bartók Béla Elméleti Líceum, Temesvár, Bd. Gen Dragalina, 11 A

Telefon/fax: 0256-221273
Igazgató: dr. Erdei Ildikó, tel. 0723-162440
Felelős tanár: Tóth Kinga, tel. 0720-436122
Konferenciatitkár: Ilonczai Zsolt, tel. 0727-005656

e-mail: tudek2012@yahoo.com
Számítunk megtisztelő jelenlétükre a Tudományos Diákkörök XI. Erdélyi Konferenciáján.

